de is is is is is is cs is is is is is is is is is cs is is is is is is is is is is is is is cs cs is is is is is is is is is is is is is is is cs is is is is is cs is is is is is is is is is is is is is cs is is is is is is is is is is is is is is is is is cs is is is en da is is is is en en fr en en en en en en is ceb is is is id is is en is en sv is is is is is is is de de is en is pt is is is is is is is pt is is is is is is is is is en is da is es
Hagfræðideild Landsbankans birtir hér yfirlit, greiningar og rannsóknir er snúa að þróun og horfum helstu hagvísa, svo sem verðbólgu, stýrivöxtum, hagvexti, atvinnuleysi og utanríkisviðskipum.
Allir flokkar Hagsjá Vikubyrjun Þjóðhagur
Hagsjá: Óbreytt vísitala neysluverð milli mánaða
Vísitala neysluverðs var óbreytt milli mánaða í júní og var það í samræmi við væntingar okkar, en við höfðum spáð óbreyttri vísitölu milli mánaða.
Vísitala neysluverðs var óbreytt milli mánaða í júní og mælist 12 mánaða verðbólga 1,5%. Til samanburðar mældist verðbólgan 1,7% í maí. VNV án húsnæðis lækkaði um 0,41% milli mánaða og mælist 3,1% verðhjöðnun á þann mælikvarða. Breytingin milli mánaða var í samræmi við væntingar okkar, en við höfðum spáð óbreyttri vísitölu milli mánaða.
Hvað fannst þér um þessa grein? Láttu okkur vita
Flokkur:HagsjáLykilorð:verðbólga, verðhjöðnun, vísitala neysluverðs, vísitala neysluverðs án húsnæðis
Hagsjá: Hægt hefur á launahækkunum – fjöldi kjarasamninga að losna
Laun á almenna markaðnum hækkuðu um 0,7% á milli 4. ársfjórðungs 2016 og þess fyrsta 2017. Á sama tíma hækkuðu laun á opinbera markaðnum um 1,3%, 0,6% hjá starfsmönnum ríkisins og 2% hjá starfsmönnum sveitarfélaga. Sé litið á þróunina frá 1. ársfjórðungi er myndin svipuð. Hækkunin á almenna markaðnum var 6% og 8,4% á þeim opinbera, þar af 8,6% hjá ríkisstarfsmönnum og 8,2% hjá starfsfólki sveitarfélaga.
Launavísitalan hækkaði um 3,2% milli apríl og maí og alls hefur launavísitalan hækkað um 7,8% frá maí 2016. Sífellt hefur hægt á hækkunartaktinum frá aprílmánuði í fyrra, þegar árshækkunin náði  hámarki í 13,4%. Hækkun launavísitölunnar er óvenju mikil nú og er meginástæðan 4,5% samningsbundin áfangahækkun á almenna vinnumarkaðnum þann 1. maí. Kaupmáttur launa jókst því um 3% í maí og var 7,5% meiri þá en fyrir ári síðan.
Vísitala kaupmáttar launa náði hámarki á árinu 2007 eftir stöðuga hækkun frá árinu 1994. Á milli áranna 2007 og 2010 minnkaði kaupmáttur launa um rúmlega 11% en hefur aukist stöðugt síðan, sérstaklega síðustu 3 ár. Kaupmáttarvísitalan fór hæst í ágúst 2008 og náði þeirri stöðu aftur í nóvember 2014. Frá nóvember 2014 fram til maí 2017 hefur kaupmátturinn aukist um tæp 19% og er nú hærri en nokkru sinni.
Hvað atvinnugreinar varðar var hækkunin mest í verslun og viðgerðum, 1%, og næstmest í byggingarstarfsemi, 0,9% milli 4. ársfjórðungs 2016 og þess fyrsta 2017.  Laun í veitustarfsemi lækkuðu um 1,3% og lítilsháttar lækkun átti sér stað í upplýsinga- og fjarskiptagreinum. Frekar óvenjulegt er að laun lækki beinlínis í einstökum hópum. Sé litið á breytingu milli ára var hækkunin mest í fjármála- og vátryggingarstarfsemi og í flutningum og geymslu, rúmlega 7%. Minnsta árshækkunin var í veitustarfsemi, tæp 5%.
Í febrúar var gildistími núgildandi kjarasamninga framlengdur um eitt ár. Launahækkun upp á 4,5% kom til framkvæmda á almenna markaðnum þann 1. maí og gildi samningurinn áfram munu laun hækka um 3% þann 1. maí 2018. Töluvert er um að samningar losni það sem eftir lifir ársins og niðurstaða þeirra mun eflaust ráða miklu um hvort kjarasamningar verði framlengdir í febrúar 2018.
Lesa Hagsjána í heild
Hagsjá: Hægt hefur á launahækkunum – fjöldi kjarasamninga að losna
Hvað fannst þér um þessa grein? Láttu okkur vita
Flokkur:HagsjáLykilorð:atvinnugreinar, kaupmáttur, kjarasamningar, laun, launavísitala, vinnumarkaður
Vikubyrjun 26. júní 2017
Heildarkortavelta erlendra ferðamanna nam 21,1 ma. kr. í maí og jókst um 1,3 ma. kr., eða 6,4%, miðað við sama mánuð í fyrra samkvæmt tölum Seðlabanka Íslands. Þetta er töluvert minni vöxtur en verið hefur á síðustu árum, en fara þarf aftur til desember árið 2010 til að finna lægri vöxt (2,7%) í krónum talið, mælt á verðlagi hvers árs.
Á miðvikudag birtir Seðlabankinn fundargerð Peningastefnunefndar.
Á fimmtudag birtir Hagstofan verðbólgutölur fyrir júnímánuð.
Á föstudag verða birtar tölur Hagstofunnar um gistinætur og gestakomur á hótelum í maí. Einnig birtir Hagstofan uppfærðar tölur um vöruviðskipti á fyrstu 5 mánuði ársins.
Heildarkortavelta erlendra ferðamanna nam 21,1 ma. kr. í maí og jókst um 1,3 ma. kr., eða 6,4%, miðað við sama mánuð í fyrra samkvæmt tölum Seðlabanka Íslands. Þetta er töluvert minni vöxtur en verið hefur á síðustu árum, en fara þarf aftur til desember árið 2010 til að finna lægri vöxt (2,7%) í krónum talið, mælt á verðlagi hvers árs.
Þróun veltunnar mælt á föstu gengi gefur betri mynd af eyðslu ferðamanna í þeirra heimagjaldmiðlum og gjaldeyristekjum þjóðarbúsins af ferðaþjónustu. Á þann mælikvarða jókst heildargreiðslukortavelta ferðamanna um 31% í maí miðað við sama tíma í fyrra. Fyrstu 5 mánuði ársins nam aukningin rúmlega 50%.
Erlendir ferðamenn í maí á þessu ári voru um 24% fleiri en á sama tíma í fyrra. Meðalkortaútgjöld þeirra í krónum talið drógust því töluvert saman milli ára. Minni vöxt kortaveltu ferðamanna í krónum talið má fyrst og fremst rekja til þeirrar styrkingar sem orðið hefur á krónunni undanfarna 12 mánuði. Nánar er farið í þetta í Hagsjá sem við gáfum út í vikunni.
Það helsta frá vikunni sem leið
Alþjóðagjaldeyrissjóðurinn (AGS) birti skýrslur um Ísland í framhaldi af umræðu í framkvæmdastjórn AGS um stöðu og horfur í íslenskum efnahagsmálum.
Hagstofan birti vinnumarkaðstölur fyrir maí. Að meðaltali voru 203.900 manns á aldursbilinu 16-74 ára á vinnumarkaði í maímánuði, sem samsvarar 85% atvinnuþátttöku. Hlutfall starfandi af mannfjölda var 80,5% og atvinnuleysi mældist 5,3%.
Hagstofan birti einnig launa- og kaupmáttarvísitölu fyrir maí. Launavísitalan hækkaði um 3,2% frá fyrri mánuði og hefur hækkað um 7,8% undanfarna 12 mánuði. Kaupmáttur launa jókst um 3% frá mánuðinum á undan. Vísitala kaupmáttar launa hefur hækkað um 6% síðustu 12 mánuði.
Landsbankinn hf. tilkynnti að bankinn hefði greitt að fullu eftirstöðvar skuldabréfa sem gefin voru út til gamla Landsbanka Íslands (nú LBI ehf.) vegna eigna og skulda sem færðar voru frá LBI til bankans í október 2008.
Hagtölur 26. júní 2017
Innlendar markaðsupplýsingar 26. júní 2017
Erlendar markaðsupplýsingar 26. júní 2017
Hvað fannst þér um þessa grein? Láttu okkur vita
Flokkur:VikubyrjunLykilorð:alþjóðagjaldeyrissjóðurinn, ferðamenn, ferðaþjónusta, gjaldeyristekjur, kortavelta, launavísitala, skuldabréf, vinnumarkaðstölur
Hagsjá: Áfram kröftugur vinnumarkaður
Nú í maí var meðalatvinnuleysi aldurshópsins 16-24 ára 7,7% síðustu 12 mánuði og meðalatvinnuleysi þeirra sem eru eldri en 24 ára 2,2%. Að meðaltali hefur atvinnuleysi yngri hópsins verið 7,3 prósentustigum hærra en þeirra eldri frá árinu 2006. Mestur varð munurinn 12,6% í maí 2010 og minnstur 4,1% í desember 2016. Munurinn hefur aukist töluvert síðan í desember og var orðinn 5,5% nú í maí. Það er því ekki ný saga að atvinnuleysi yngsta aldurshópsins sé töluvert meira en þeirra eldri.
Samkvæmt tölum Hagstofu Íslands voru 193.000 manns starfandi á íslenskum vinnumarkaði í maí. Starfandi hafði fjölgað um 5.300 frá því í maí 2016, eða um 2,3%. Sé litið á 12 mánaða hlaupandi meðaltal fjölgaði starfandi um u.þ.b. 6.500 manns milli maí 2016 og maí 2017, eða um 3,5%. Sú tala ætti að gefa betri mynd af þróuninni á vinnumarkaðnum vegna árstíðasveiflunnar sem jafnan kemur fram í tölum Hagstofunnar. Á milli fyrsta ársfjórðungs 2016 og 2017 fjölgaði þjóðinni um 5.800 manns, eða um 1,7%. Það er því ljóst að fjölgun fólks á vinnumarkaði er meiri en fjölgun íbúa.
Atvinnuþátttaka er orðin mjög há í sögulegu samhengi og var 85% af heildarmannfjölda á vinnualdri nú í maí. Sé litið á 12 mánaða meðaltal hefur þátttakan verið tæp 84% síðustu mánuði.
Samkvæmt mælingum Hagstofunnar var atvinnuleysi 5,3% í maí sem er aukning um 3,6 prósentustig á tveimur mánuðum. Árstíðasveifla í tölum Hagstofunnar er jafnan mikil. Sé litið á meðalatvinnuleysi síðustu 12 mánaða var það 2,9% og hefur verið nokkuð stöðugt á því róli síðustu mánuði. Skráð atvinnuleysi samkvæmt tölum Vinnumálastofnunar var 1,9% í mars og 2,2% að meðaltali síðustu 12 mánuði. Síðustu ár hefur atvinnuleysi minnkað jafnt og þétt, en mikið hefur hægt á þeirri þróun.
Nú í maí var meðalatvinnuleysi síðustu 12 mánaða 2,9% samkvæmt tölum Hagstofunnar. Á sama tíma var meðalatvinnuleysi aldurshópsins 16-24 ára 7,7% og meðalatvinnuleysi þeirra sem eru eldri en 24 ára 2,2%. Að meðaltali hefur atvinnuleysi yngri hópsins verið 7,3 prósentustigum hærra en þeirra eldri frá árinu 2006. Mestur varð munurinn 12,6% í maí 2010 og minnstur 4,1% í desember 2016. Munurinn hefur aukist töluvert síðan í desember og var orðinn 5,5% nú í maí. Það er því ekki ný saga að atvinnuleysi yngsta aldurshópsins sé töluvert meira en þeirra eldri og sveiflurnar eru mun meiri hjá yngri hópnum.
Á árunum eftir hrun var atvinnuleysi á Suðurnesjum og á höfuðborgarsvæðinu mun meira en annars staðar á landinu. Verulega hefur dregið úr þessum mun á undanförnum misserum. Sé litið á skráð atvinnuleysi samkvæmt tölum Vinnumálastofnunar hefur meðalatvinnuleysi karla á síðustu 12 mánuðum verið mest á Norðurlandi eystra, eða 2,3%. Á sama tíma hefur atvinnuleysi kvenna einnig verið mest á Norðurlandi eystra, eða 3,1%. Atvinnuleysi var á þessum tíma minnst meðal bæði karla og kvenna á Norðurlandi vestra, 1,0% hjá körlum og 1,4% hjá konum. Staðan er því orðin sú að hvorki höfuðborgarsvæðið né Suðurnes koma við sögu þegar litið er á hvar atvinnuleysi er mest.
Lesa Hagsjána í heild
Hagsjá: Áfram kröftugur vinnumarkaður
Hvað fannst þér um þessa grein? Láttu okkur vita
Flokkur:HagsjáLykilorð:atvinnuleysi, atvinnuþátttaka, störf, vinnumarkaður
Hagsjá: Hægir á aukningu kortaveltu í krónum talið
Meðalkortavelta í erlendum gjaldmiðlum í sögulegu hámarki. Heildarkortavelta erlendra ferðamanna nam 21,1 ma. kr. í maí og jókst um 1,3 ma. kr., eða 6,4%, miðað við sama mánuð í fyrra samkvæmt tölum Seðlabanka Íslands.
Þetta er töluvert minni vöxtur en verið hefur á síðustu árum, en fara þarf aftur til desember árið 2010 til að finna lægri vöxt (2,7%) í krónum talið, mælt á verðlagi hvers árs. Þróun veltunnar mælt á föstu gengi gefur betri mynd af eyðslu ferðamanna í þeirra heimagjaldmiðlum og gjaldeyristekjum þjóðarbúsins af ferðaþjónustu. Á þann mælikvarða jókst heildargreiðslukortavelta ferðamanna um 31% í maí miðað við sama tíma í fyrra. Fyrstu 5 mánuði ársins nam aukningin rúmlega 50%.
Meðalútgjöld erlendra ferðamanna í maí voru um 144 þúsund krónur á mann en á sama tíma í fyrra námu meðalútgjöld þeirra um 160 þúsund krónum á mann. Við fyrstu sýn lítur út fyrir að útgjöld ferðamanna séu að dragast saman milli ára en á verðlagi hvers árs lækkuðu meðalútgjöld þeirra um 10% milli ára en um 7% að teknu tilliti til verðlags (vísitala neysluverðs án húsnæðiskostnaðar lækkaði um 2,5% milli ára). Séu meðalútgjöldin hins vegar mæld í erlendum gjaldeyri snýst myndin við og í ljós kemur að gjaldeyrisútgjöld erlendra ferðamanna jukust í raun um 18% milli ára og hafa í raun aldrei mælst meiri.
Þrátt fyrir að kortaveltan hafi aukist í heild sinni í krónum talið frá maí í fyrra hafa útgjöld ferðamanna til einstakra útgjaldaliða í sumum tilfellum dregist saman en það hefur verið mjög fátíð þróun síðustu ár. Samdrátturinn var hlutfallslega mestur í gjafa- og minjagripaverslun (-18,9%), næstmestur í annarri verslun (-10,9%) en næst komu tollfrjáls verslun (-7,4%) og fataverslun (-5,9%). Það lítur því út fyrir að vegna styrkingar krónunnar kjósi erlendir ferðamenn að eyða minna í hluti eins og fatnað og minjagripi en eyði þess í stað hlutfallslega meira í matvöru og hvers kyns ferðatengda upplifun.
Lesa Hagsjána í heild
Hagsjá: Hægir á aukningu kortaveltu í krónum talið - meðalkortavelta í erlendum gjaldmiðlum í sögulegu hámarki
Hvað fannst þér um þessa grein? Láttu okkur vita
Flokkur:HagsjáLykilorð:ferðamenn, gjaldeyristekjur, kortavelta, meðalútgjöld
1 2 3 4 5 Næsta síða
Innihald og form þeirra greininga sem birtast hér eru unnið af starfsmönnum Hagfræðideildar Landsbankans hf. og byggist á aðgengilegum opinberum upplýsingum á þeim tíma sem þær voru unnar. Mat á þeim upplýsingum endurspeglar skoðanir starfsmanna Hagfræðideildar Landsbankans á þeim degi þegar þær eru dagsettar, en þær geta breyst án fyrirvara. | Lesa allan fyrirvarann
Efnahags- og framfarastofnunin (OECD)
New York Times Business Day
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE